钦定古今图书集成/明伦汇编/闺媛典/第071卷 > 周自眷妻罗氏
## 钦定古今图书集成/明伦汇编/闺媛典/第071卷 > 周自眷妻罗氏

按《太平县志》：“罗氏，诸生罗一新女。年十五，归西隅周
自眷。眷习举子业，攻苦致瘵，氏刲股疗之，创甚。眷知
之，相对泣，寻眷死。七日后，夜半，伺人静登楼，敛诸什
物，压其门，自缢死。万历间，奉旨建坊麻陂潭侧。”

===周尚洁妻胡氏===按《太平县志》：“胡氏，西隅胡永光女。光兄永祥，尝月朔
率子侄辈听讲，妇女悉侍阶下，凡内则、《列女传》之类，
已稔闻之。及笄归西隅周尚洁。七年，洁病死，氏闭户
自缢，家人奔救，破门解䌸，已绝矣。万历间，奉旨建坊。”